
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/35 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	21 d’octubre de 2019 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	Rosó Barrera i Call

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	No

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	No

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/33 de la Junta de Govern Local de la sessió duta a terme el dia 7 d’octubre de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS 
	Expedient 1747/2019. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, 

La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció de setanta-cinc euros (75,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 1748/2019. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció de deu euros amb cinquanta cèntims (10,50 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 1751/2019. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, 

La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció d'onze euros (11,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 1752/2019. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.

Vist l’informe emès per l’assistent social de l’Ajuntament, 

La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció d'onze euros (11,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


 

CONTRACTACIÓ
	Expedient 1572/2019. Contracte menor de servei – manteniment de l’aplicació que permet el control horari dels treballadors municipals

	Favorable
	Tipus de votació: unanimitat

	Vist l'informe justificatiu de la necessitat del contracte emès per la secretària actal. en data 10 d’octubre de 2019, en la que es motiva la necessitat i idoneïtat d'efectuar un contracte menor de serveis per adjudicar l'actuació «Manteniment de l’aplicació que permet el control horari dels treballadors municipals» amb codi CPV 35125200-8;
Vist que la motivació que justifica la necessitat de contracte és la següent:
"Atès que a l’Ajuntament de Solsona li és impossible fixar el preu cert pel manteniment de l’aplicació que permet el control horari ja que el manteniment i gestió de l’aplicació, per motius tècnics i de propietat intel·lectual, únicament els pot realitzar l’empresa que és titular de l’aplicació, o sigui l’empresa MHP Servicios de Control SL, amb CIF-35664879. Atès que la no contractació d’aquest servei a aquesta empresa implicaria haver de contractar no sols la gestió d’una aplicació sinó un nou programa de control horari pel qual actualment no es disposa de pressupost. Atès que l’article 168.2 de la Llei 9/2017, 8 de novembre, de Contractes del Sector Públic preveu el cas dels contractes de serveis que sols es poden encomanar a un empresari per raons tècniques o de propietat intel·lectual."
Vist el pressupost estimat ascendeix a 7.042,20 € i per tant és inferior a 15.000,00 € atès que es tracta d'un contracte de serveis;
Vist que el present contracte té una durada no superior a 1 any ni és objecte de cap pròrroga;
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Vist que el contractista proposat no ha subscrit més contractes menors amb prestacions que siguin equivalents que individualment o conjuntament superin els 15.000,00 € atès que es tracta d'un contracte de serveis, durant el present exercici pressupostari;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la Disposició Addicional Segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 209/2019, de 7 de juliol, i per unanimitat dels assistents, acorda:
Primer. Adjudicar el contracte menor de serveis «Manteniment de l’aplicació que permet el control horari dels treballadors municipals», per un preu de 5.820,00 € i 21% (total del preu d'adjudicació del contracte menor: 7.042,20 €, per a l’any 2020, i de conformitat amb les altres característiques del contracte definides en la seva oferta que consta a l'expedient.
Segon. Autoritzar i disposar, per un import de 7.042,20 € , la despesa que per aquest Ajuntament representa la present contractació, amb càrrec a l'aplicació pressupostària 9200-22000.
Tercer. Designar com a responsable del contracte la responsable de Recursos Humans de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari en el termini de deu dies a partir de la signatura de la resolució.


 
	Expedient 1701/2019. Contracte menor de servei – muntatge i desmuntatge de les llums ornamentals de les Festes de Nadal 2019

	Favorable
	Tipus de votació: unanimitat

	Vist l'informe justificatiu de la necessitat del contracte emès per l’alcaldia a data 10 d’octubre de 2019, en la que es motiva la necessitat i idoneïtat d'efectuar un contracte menor de serveis per adjudicar l'actuació del contracte de «Muntatge i desmuntatge de les llums ornamentals de les Festes de Nadal 2019» amb codi CPV 50232110-4;
Vist que la motivació que justifica la necessitat de contracte és la següent:
«L’Ajuntament veu la conveniència de decorar els carrers i places de Solsona per les Festes de Nadal; no obstant això, no disposa de personal especialitzat ni de material adequat per tal de dur a terme el muntatge i desmuntatge de les llums ornamentals, i per tant, es considera convenient efectuar aquesta contractació, atès l'interès públic i la manca de mitjans.»
Vist el pressupost presentat per Trinxet Joanet 2004, SL, amb NIF núm. B25561275, amb núm. de ref: 10/19 a data 2 d’octubre de 2019;
Vist que el present contracte té la durada de les Festes de Nadal, per tant, no és superior a 1 any ni objecte de cap pròrroga;
Vist que el present contracte té un pressupost base de licitació:
Import del contracte: 9.917,35 €
Impostos: 21%
Total: 11.999,99 €
i, per tant, és inferior a 15.000,00 € atès que es tracta d'un contracte de serveis;
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;

Vist que el contractista proposat no ha subscrit més contractes menors amb prestacions que siguin equivalents que individualment o conjuntament superin els 15.000,00 € atès que es tracta d'un contracte de serveis, durant el present exercici pressupostari;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la Disposició Addicional Segona de la Llei 9/2017, de 8 de novembre, de contractes del sector públic, 
La Junta de Govern Local, en virtut de les facultats que té delegades per decret d'alcaldia 209/2019, de 7 de juliol, i per unanimitat dels assistents, acorda:
Primer. Adjudicar el contracte menor de serveis de Muntatge i desmuntatge de les llums ornamentals de les Festes de Nadal 2019, al contractista Trinxet Joanet 2004, SL, amb NIF núm. B25561275, per un preu de 9.917,35 € i 2.082,65 € (21% d’IVA) amb un total del preu d'adjudicació del contracte menor de 11.999,99 € (IVA inclòs), des de l'inici fins a la finalització de les festes de Nadal 2019, i de conformitat amb les altres característiques del contracte definides en la seva oferta que consta a l'expedient.
Segon. Autoritzar i disposar, per un import de 11.999,99 €, la despesa que per aquest Ajuntament representa la present contractació, amb càrrec a l'aplicació pressupostària per a l’exercici 2020 - 4300 22100.
Tercer. Designar com a responsable del contracte el gerent de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari en el termini de deu dies a partir de la signatura de la resolució.


 
	Expedient 2255/2018. Contracte menor de servei – execució subprojecte "Directori digital d’empreses del territori SolCar”

	Favorable
	Tipus de votació: unanimitat

	Vist que, mitjançant Provisió d'inici de data 16 d’octubre de 2019, es va acreditar la necessitat d'aquest Ajuntament de contractar serveis d’execució del subprojecte "Directori digital d’empreses del territori Solcar” inclòs en el projecte “Xarxa Interempresarial de proximitat al territori SolCar”, en el marc del Programa de Projectes Innovadors i Experimentals IE-11/18;
Vist que en relació a aquests serveis es disposa dels pressupostos següents:
- Ipsic, SL, per un import de 17.000,00 €, més 21% d'IVA
- Terra Alta Consultoria TIC SL, per un import de 7.320,00 €, més 21% d'IVA
- EbreClik SLU, per un import de 11.500,00 €, més 21% d'IVA;

Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la Disposició Addicional Segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Formalitzar el Contracte de serveis del subprojecte "Directori digital d’empreses del territori Solcar” inclòs en el projecte “Xarxa Interempresarial de proximitat al territori SolCar”, del Programa de Projectes Innovadors i Experimentals IE-11/18, amb el contractista Terra Alta Consultoria TIC, SL, atès que és l'oferta més avantatjosa, i atès que el contractista proposat no ha subscrit més contractes menors que, individualment o conjuntament, superin l'import límit dels contractes menors dins l'exercici actual, per l'import de:
Import del contracte: 7.320,00 € 
Impostos: 1.537,20 € 
Total: 8.857,20 €
Segon. L'objecte del present contracte és dur a terme el disseny i programació del directori digital del subprojecte "Directori digital d’empreses del territori Solcar” inclòs en el projecte “Xarxa Interempresarial de proximitat al territori SolCar”, en el marc del Programa de Projectes Innovadors i Experimentals IE-11/18. Subvencionat pel SOC en un 75%.
El codi CPV és el següent: 30211300-4.
Tercer. Aprovar la despesa corresponent a la prestació dels serveis tècnics per a la realització de l’esmentat disseny i programació del directori del subprojecte "Directori digital d’empreses del territori Solcar” inclòs en el projecte “Xarxa Interempresarial de proximitat al territori SolCar”, en el marc del Programa de Projectes Innovadors i Experimentals IE-11/18. Subvencionat pel SOC en un 75%, amb càrrec a l'aplicació del vigent pressupost:
Exercici
Aplicació pressupostària
Import
IVA/IGIC
Total
2019
4330-22706
7.320,00 €
21%
8.857,20 €
Quart. En tot cas, la factura haurà de contenir els següents esments:
DIR3 Codi d'entitat 
L01252075 
Cinquè. Una vegada realitzada la prestació, incorporar la factura i tramitar el pagament si escau.
Sisè. Notificar la resolució a l'adjudicatari en el termini de deu dies a partir de la data de la signatura de la Resolució.


	Expedient 1647/2019. Contracte menor d'obra – acabament de la pavimentació de la plaça de l'edifici Tauro

	Favorable
	Tipus de votació: unanimitat

	Vist l'informe justificatiu de la necessitat del contracte emès en data 3 d’octubre de 2019 per la regidora delegada d’urbanisme i obres i serveis municipals, Rosó Barrera Call, en la que es motiva la necessitat i idoneïtat d'efectuar un contracte menor d’obres per adjudicar l’obra Acabament de la pavimentació de la plaça de l'edifici Tauro, amb codi CPV 45233200-1 (treballs diversos de pavimentació);
Vist que és necessari per l'Ajuntament de Solsona dur a terme la contractació de l’esmentada actuació per la necessitat d’acabar les obres a la plaça i estar inclòs dins el capítol del Pla d’Inversions del 2019, amb el codi CPV45233200-1 i per tant, es considera convenient efectuar aquesta contractació, atès l'interès públic i la manca de mitjans;
Vist que es van sol·licitar tres ofertes a diferents empresaris amb capacitat d’obrar per tal de promoure la concurrència, i obtenir ell millor preu i condicions per a l’Ajuntament, els pressupostos presentats són els següents:
- Construccions Josep Clotet, SA, per un import d'11.500,72€ (IVA inclòs)
- Estany 2011, SL, per un import de 13.326,31 € (IVA inclòs)
- Construccions Joan Colell Boix, SL, per un import de 12.204,34 € (IVA inclòs);
Vist l’informe emès per l’arquitecta tècnica municipal, Eva Casals Campos, a data 7 d’octubre de 2019, en el que manifesta el següent: «Un cop vistes les ofertes, les qualitats i característiques dels elements pressupostats es considera que l’oferta globalment més avantatjosa és la presentada per l’empresa Construccions Josep Clotet, SA, per un import total de 11.500,72 € (IVA inclòs).
Cal fer esment que les ofertes no contemplen l’aportació dels m2 de peça prefabricada Vulcano de la marca Breinco per a la pavimentació, que subministrarà l’Ajuntament.
Vist que el present contracte té un pressupost base de licitació inferior a 15.000,00 € atès que es tracta d'un contracte de subministrament;
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Vist que el contractista proposat no ha subscrit més contractes menors amb prestacions que siguin equivalents i que individualment o conjuntament superin els 15.000,00 € atès que es tracta d'un contracte de subministraments, durant el present exercici pressupostari;
Examinada la documentació que l'acompanya, vistos els informes de secretaria i d’intervenció, i de conformitat amb l’establert en la Disposició Addicional Segona de la Llei 9/2017 de 8 de novembre, de contractes del sector públic, per la qual es traslladen a l’ordenament jurídic espanyol les Directives del Parlament Europeu i del Consell 2014/23/UE, de 26 de febrer de 2014,
La Junta de Govern Local, en virtut de les facultats que té delegades per decret d'alcaldia 209/2019, de 7 de juliol, per unanimitat dels assistents, acorda:
Primer. Adjudicar el contracte d’obres Acabament de la pavimentació de la plaça de l'edifici Tauro, per un import total de 11.500,72€ (IVA inclòs), d’acord amb l’informe de proposta d’adjudicació redactada per l’arquitecta tècnica municipal, a data 7 d’octubre de 2019.
Segon. Autoritzar i disposar, per un import de la despesa de 10.919,04 € (IVA inclòs), que per aquest Ajuntament representa la present contractació, amb càrrec a:
Exercici
Aplicació pressupostària
Import
IVA/IGIC
Total
2019
1530 61900
10.743,80€
21%
13.000,00€
Tercer. Designar com a responsable del contracte d’obres el director facultatiu de l’obra, d’acord amb l’article 62.2 de la Llei 9/2017, de 8 de novembre, de contractes del sector públic.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari en el termini de deu dies a partir de la signatura de la resolució.


CONVENIS
	Expedient 1725/2019. Conveni de col·laboració amb l'empresa pública Sistema d’Emergències Mèdiques, SA

	Favorable
	Tipus de votació: unanimitat

	Vist que a través de la Diputació de Lleida s'ha acordat la connexió dels aparells desfibril·ladors (DEA's) al Centre de Coordinació Sanitària del SEM (Sistema d'Emergències Mèdiques) per millorar la col·laboració entre el SEM i l'Ajuntament de Solsona en el disseny i la implementació del projecte per facilitar l'accés públic a la desfibril·lació i fer de Solsona un espai Cardioprotegit;

Vist que des del SEM es proposa un conveni de col·laboració per integrar la connexió dels DEA's de l'Ajuntament de Solsona amb el SEM, per contribuir així a millorar el conjunt d'actuacions per mantenir la cadena de supervivència amb la detecció precoç de les emergències cardiorespiratòries;
Vist que aquest conveni no suposa cap contraprestació econòmica entre l'Ajuntament de Solsona i el SEM;
A proposta de la regidora delegada de Salut;
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el conveni de col·laboració proposat pel SEM, que es transcriu a continuació, i facultar l'alcalde per a la seva signatura:
«Conveni de col·laboració entre l'Ajuntament de Solsona i l'empresa pública Sistema d'Emergències Mèdiques, SA
L’Hospitalet de Llobregat, --- de ---------------------- de 2019
Reunits
D’una banda l’Il·lm Sr. David Rodríguez i González, alcalde de l'Ajuntament de Solsona, per presa de possessió del dia 15 de juny de 2019, amb les més amplies facultats de representació de l'Ajuntament, atorgades per l’article 53.1.a del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril.
I de l’altra part, el Sr. Antoni Encinas i Piñol, gerent de l’empresa pública Sistema d’Emergències Mèdiques, SA, amb domicili a l’Hospitalet de Llobregat, C/ Pablo Iglesias, 101-105, i CIF A-60252137, d’acord amb el nomenament efectuat pel Consell d’Administració de 24 d’octubre de 2018.
Es reconeixen plenament i mútuament capacitat legal per contractar i obligar-se, i en especial per aquest acte, en el qual
Manifesten
I. Que Sistema d’Emergències Mèdiques, SA (en endavant SEM) és una empresa pública integrada en el Departament de Salut de la Generalitat de Catalunya, que té per objecte social, entre d’altres, la participació en la gestió dels sistemes d’atenció a la urgència i emergència a Catalunya que estableixi el Departament de Salut de la Generalitat de Catalunya i totes aquelles activitats que li puguin ser encomanades en l’àmbit del trasllat de malalts, de la coordinació i implementació d’actuacions sanitàries, i de la gestió integrada de demandes d’atenció i informació sanitària a la ciutadania. El SEM treballa en la millora contínua de l’accessibilitat i la resposta a les emergències en l’atenció en l’aturada cardíaca, tant per part del personal sanitari, les primeres persones intervinents i la ciutadania.
II. Que l’Ajuntament de Solsona (en endavant l’Ajuntament) està interessat en desenvolupar el projecte d’integració dels DEA’s de l’Ajuntament de Solsona amb el SEM per facilitar l’accés públic a la desfibril·lació que s’emmarca dins d’un programa global d’una ciutat saludable i que pretén minimitzar les conseqüències d’una aturada cardíaca fora dels recintes sanitaris, donant una resposta a situacions d’urgència vital, convertint la ciutat en un entorn més segur.
Per tot el que s’ha expressat, les parts acorden subscriure aquest conveni d’acord amb els següents,
Pactes
Primer. Objecte
El present conveni té per objecte instrumentar i millorar la col·laboració entre el SEM i l’Ajuntament per l’assessorament en el disseny i en la implementació del projecte per facilitar l’accés públic a la desfibril·lació.
La gestió i coordinació directa per part del SEM del conjunt d’actuacions per mantenir la cadena de supervivència, que s’inicien amb la detecció precoç d’una emergència cardiorrespiratòria i la recepció de l’alerta, continuen amb l’activació del recurs d’emergència adient més proper, el suport a les persones que donen l’alerta mitjançant els consells telefònics donats per personal expert fins a l’arribada de la primera unitat, el preavís a l’hospital de destí i l’assistència mèdica fins l’arribada a l’hospital, tot això incloent-lo en la futura revisió i actualització del codi Aturada CardioRespiratòria (ACR).
Segon. Compromisos del SEM
El SEM es compromet en els temes exposats a continuació:
· El SEM vetllarà, d’acord amb l’Ajuntament, per la custòdia i descàrrega de dades clíniques dels DEA’s per incorporar-les als registres clínics dels pacients.
· El compromís del SEM en millorar l’accessibilitat i la resposta a les emergències en l’atenció en l’aturada cardíaca, tant per part del personal sanitari, les persones que intervenen en el primer moment i el ciutadà.
· Elaborar el procediment per la recepció de l’alerta dels desfibril·ladors mòbils.
· Rebre les alertes, coordinar i prestar assistència.
· Assessorar l’Ajuntament en l’estratègia d’implantació d’un sistema de desfibril·lació pública amb connexió automàtica amb el SEM per la transmissió de dades i localització.
· L’assessorament i supervisió del pla de formació dirigit a institucions públiques i primers intervinents per dur a terme els projectes d’implantació de desfibril·lació, d’acord amb el Consell Català de Ressuscitació (en endavant CCR). Tanmateix, el SEM col·laborarà en la redacció del Pla de formació, seguint les directrius del CCR.
· La recepció de les dades de les alertes generades pels DEA’s a través de la connexió automàtica dels dispositius que disposin d’una ubicació fixa publica mitjançant una línia de telèfon dedicada i connectada al Centre Coordinador del SEM.
· La incorporació a les bases de dades del SEM de la informació de la localització dels DEA’s i la seva disponibilitat facilitada pel Departament de Salut. i/o l’organisme que el departament consideri.
· Mantenir un registre i avaluar l’activitat de tot el procés assistencial derivat de la utilització dels DEA’s.
· Proporcionar els requeriments tècnics per tal que l’empresa subministradora dels desfibril·ladors disposi de la informació tècnica per la connexió automàtica de dades així com dels requeriments funcionals que permetin gestionar l’alerta i activar els recursos més adequats per la resolució de l’emergència per part del SEM.
· Proporcionar assessorament sobre les característiques tècniques i funcionals dels aparells desfibril·ladors fixes i mòbils.
· La participació i la coordinació de les accions de difusió a la població (disseny de material, actes, etc.) conjuntament amb l’Ajuntament.
· El SEM no és fa càrrec de la provisió, instal·lació i manteniment del DEA’s.
Tercer. Compromisos de l’Ajuntament
L’Ajuntament es compromet a:
· Que els dispositius de desfibril·lació que es puguin instal·lar estiguin connectats automàticament amb el Centre Coordinador del SEM, i facilitar el registre i les
variacions que hi puguin haver en la ubicació dels DEA’s.
· Lliurar periòdicament les dades emmagatzemades als desfibril·ladors d’accés públic i els utilitzats pels primers interventors, desprès del seu us segons
procediment establert.
· Establir el procediment per a la contractació del subministrament, instal·lació, manteniment i garantia de disponibilitat, 24 hores x 7dies, dels desfibril·ladors.
· Seguir el procediment, lliurat per SEM, d’activació d’Emergències Sanitàries per la utilització dels desfibril·ladors mòbils.
· Cada DEA, instal·lat en un espai privat d’ús públic, necessitarà una persona responsable per a poder confirmar l’alerta i, si escau, precisar la localització de la
persona afectada.
· L’Ajuntament es compromet conjuntament amb SEM a potenciar el coneixement i l’ús dels desfibril·ladors mitjançant la realització de campanyes de difusió i accions formatives adreçades a la població general.
· L’Ajuntament podrà requerir canvis d’ubicació dels desfibril·ladors fixes atenent únicament a criteris de vandalisme que posin en risc la seguretat dels aparells.
Quart. Condicions econòmiques
Aquest conveni no inclou cap contraprestació econòmica entre l’Ajuntament i el SEM.
Cinquè. Confidencialitat
Les parts es comprometen a guardar estricte secret de tota aquella informació la qual tingui accés i al compliment de totes aquelles mesures tècniques i organitzatives que s’estableixin per a garantir la confidencialitat. En conseqüència es comprometen a no divulgar aquesta informació a terceres persones sense consentiment exprés i per escrit de les altres parts.
En relació a les dades personals a les quals tinguin accés durant la vigència d’aquest contracte, les parts es comprometen a donar compliment a tot allò que estableix la Llei orgànica 3/2018, de 5 de desembre, de protecció de dades personals i garantia dels drets digitals.
Aquesta clàusula no expirarà amb la resolució d’aquest conveni, comprometent-se les parts al seu compliment fins el moment en què la informació hagi esdevingut de públic coneixement.
Sisè. Vigència del conveni
La vigència d’aquest conveni és de 4 anys a comptar des de la data de la seva signatura, sense perjudici de la possibilitat de pròrroga abans de la seva finalització. Les pròrrogues seran de caràcter exprés i anual a partir del quart any de conveni. La durada total no podrà ser superior a sis anys.
Setè. Resolució
El present conveni podrà ser resolt per qualsevol de les següents causes:
· L’incompliment dels pactes del contracte.
· El mutu acord de les parts.
· La impossibilitat legal o material, sobrevinguda de donar compliment a l’objecte del contracte.
Vuitè. Comissió de seguiment
Es crearà una comissió de seguiment per dur a terme la planificació i execució dels acords del present conveni, format per dos representant de cada una de les entitats signants. La comissió s’haurà d’anomenar en el termini màxim d’un mes de la signatura.
Amb acord de les parts es podrà convidar a altres entitats com a assessors.
Novè. Règim jurídic
Respecte les discrepàncies que poguessin sorgir en la interpretació o execució del present conveni de col·laboració, les parts se sotmeten expressament a la jurisdicció contenciosa administrativa.
I com a prova de llur conformitat amb tot el que s’exposa i acorda, les parts signen aquest conveni per duplicat exemplar i a un sol efecte, en el lloc i data indicats a l’encapçalament.»


CULTURA
	Expedient 1729/2019. Escola Bressol Municipal Els Petits Gegants – utilització material

	Favorable
	Tipus de votació: unanimitat

	Vista la sol·licitud presentada i subscrita per l'Escola Bressol Municipal Els Petits Gegants, amb NIF núm. F60137411, en què demana poder utilitzar un bidó i unes graelles el dia 31 d'octubre, per poder dur a terme la festa de la Castanyada;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 1766/2019. Grup de Natura del Solsonès – utilització material

	Favorable
	Tipus de votació: unanimitat

	Vista la sol·licitud presentada i subscrita pel representant del Grup de Natura del Solsonès, en què demana poder utilitzar 12 taules grans, dos taules petites, 12 cadires, dos allargs per poder instal·lar aparells elèctrics, cinc plafons metàl·lics i una escala i que l’entrada de l’Ajuntament estigui més il·luminada per dur a terme una exposició de bolets al vestíbul de l’Ajuntament dins les activitats programades per la Fira del Bolet i el Boletaire els dies 19 i 20 d'octubre; també demana poder accedir a l'espai tancat que hi ha a l'entrada de l'Ajuntament per poder guardar material;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 1768/2019. Òmnium Cultural del Solsonès – utilització material

	Favorable
	Tipus de votació: unanimitat

	Vista la sol·licitud presentada i subscrita pel representant d'Òmnium Cultural del Solsonès, en què demana poder utilitzar l'equip de so el dia 14 d'octubre, a les 20.00 hores, per dur a terme la lectura d'un manifest;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


 

ESPORTS
	Expedient 1776/2019. Fase Final Comarcal de Cross dels Jocs Esportius Escolars de Catalunya, curs 2019/2020

	Favorable
	Tipus de votació: unanimitat

	Vista la sol·licitud presentada i subscrita pel secretari tècnic del Consell Esportiu del Solsonès, amb NIF núm. G25034323, en què demana poder disposar de l’espai municipal del Parc de la Mina, amb motiu de l’organització la Fase Final Comarcal de Cross dels Jocs Esportius Escolars de Catalunya, curs 2019/2020, el dia 10 de novembre, així com poder utilitzar 20 tanques, deu taules i deu cadires, una furgoneta, dos grups elèctrics i l'equip de música; també demana la col·laboració de la brigada municipal en el transport de les tanques i d’unes pancartes publicitàries;
A proposta dels regidors delegats d'Esports i de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


PERSONAL
	Expedient 1669/2019. Convocatòria C06/2019 – Arqueòleg/a

	Favorable
	Tipus de votació: unanimitat

	Atès que es precisa convocar un procés de selecció, pel procediment de concurs-oposició torn lliure amb constitució d’una borsa de treball, per a la cobertura fixa d’una plaça vacant a temps parcial (20% de la jornada) d’arqueòleg/a, grup de classificació A1, segons l’article 76 del Text refós 5/2015 de la Llei de l’estatut bàsic de l’empleat públic; que s’inclou en l’oferta pública d’ocupació corresponent a l’exercici de l’any 2019, aprovada per resolució d’Alcaldia núm.93/2019 de data 2 d’abril de 2019 i publicada en el Diari Oficial de la Generalitat de Catalunya núm. 7851 de data 10 d’abril de 2019;
Examinades les bases de la convocatòria en relació amb la selecció de personal referenciada, i de conformitat amb l'article 21.1.g) de la Llei 7/1985, de 2 d'abril, de bases del règim local, 
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Aprovar les bases de la convocatòria per cobrir una plaça d’arqueòleg/a, personal laboral fix a temps parcial (20% de la jornada), que es transcriuen en forma d’annex.
Segon. Convocar les proves selectives per cobrir la plaça esmentada i comunicar-ho als organismes corresponents que han de formar part del tribunal, a l’efecte que designin membres per a formar part de l’òrgan de selecció de l’esmentada convocatòria.
Tercer. Publicar la convocatòria, juntament amb el text íntegre de les bases reguladores de les proves selectives, en el Butlletí Oficial de la Província de Lleida, en el Diari Oficial de la Generalitat de Catalunya i en la pàgina web d’aquest Ajuntament.
«Bases reguladores de la convocatòria per proveir una plaça d’arqueòleg/a (personal laboral fix amb dedicació parcial) per torn lliure i constitució d’una borsa de treball
Primera. Objecte de la convocatòria
L’objecte d’aquesta convocatòria és regular el procés de selecció, pel procediment de concurs oposició lliure amb constitució d’una borsa de treball, per a la cobertura fixa d’una plaça vacant a temps parcial d’arqueòleg/a, grup de classificació A1, segons l’article 76 del Text refós 5/2015 de la Llei de l’estatut bàsic de l’empleat públic; que s’inclou en l’oferta pública d’ocupació corresponent a l’exercici de l’any 2019, aprovada per resolució d’Alcaldia núm. 93/2019 de data 2 d’abril de 2019 i publicada en el Diari Oficial de la Generalitat de Catalunya núm. 7851 de data 10 d’abril de 2019, amb les característiques següents:
Codi de la convocatòria
C06/2019
Denominació del lloc 
Arqueòleg/a 
Grup de classificació
A1
Tipus de relació
Personal laboral fix
Dedicació
Parcial (20%) 7,5h/set
Complement destí
23
Complement específic anual
4.099,05€
Titulació exigible: Grau en arqueologia, història, història de l’art i arqueologia, història de l’art, història de l’art i gestió del patrimoni artístic i història, geografia i història de l’art o assimilable
Sistema selectiu: concurs-oposició en torn lliure
Núm. de vacants: 1
Funcions encomanades:
1. Informar llicències i expedients d'obres al nucli antic, masies i elements catalogats fora del centre històric.
2. Tramitar sol·licituds de permisos d'intervencions arqueològiques al municipi de Solsona i direccions d'obra.
3. Controlar les obres de rehabilitació del nucli antic i elements de fora que estiguin catalogats i presentin un interès arqueològic, històric o arquitectònic.
4. Realitzar tràmits, informes i gestions amb els Serveis Territorials de Cultura de la Catalunya Central.
5. Col·laborar en la redacció de projectes dels serveis tècnics municipals que afectin temes patrimonials.
6. Assessorar als tècnics particulars en temes de restauració o rehabilitació.
7. Catalogar i fer inventari d'elements patrimonials.
8. Col·laborar amb l'Agència de Desenvolupament Turístic de Solsona i Cardona en temes relacionats en la promoció i difusió de patrimoni (faristols, plafons, opuscles...).
9. Redactar les memòries d'intervencions arqueològiques ja fetes d'acord amb la Llei 9/93 de patrimoni cultural català.
Segona. Condicions d'admissió d'aspirants
Per formar part en les proves de selecció, serà necessari reunir els requisits establerts en l'article 56 del Text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre:
a) Tenir la nacionalitat espanyola sense perjudici del que es disposa en l'article 57 del Text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre.
b) Posseir la capacitat funcional per a l'acompliment de les tasques.
c) Tenir compliments setze anys i no excedir, si escau, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.
d) No haver estat separat mitjançant expedient disciplinari del servei de qualsevol de les Administracions Públiques o dels òrgans constitucionals o estatutaris de les Comunitats Autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per exercir funcions similars a les quals exercien en el cas del personal laboral, en el qual hagués estat separat o inhabilitat. En el cas de ser nacional d'un altre Estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedeixi, en el seu Estat, en aquests termes l'accés a l'empleat públic.
e) Estar en possessió del títol de graduat/llicenciat universitari o equivalent d’un dels següents titulacions: arqueologia, història, història de l’art i arqueologia, història de l’art, història de l’art i gestió del patrimoni artístic i història, geografia i història de l’art o assimilables.
Si es tracta d’un títol obtingut a l’estranger, cal disposar de l’homologació corresponent del Ministeri d’Educació i Formació Professional.
f) Estar en possessió de coneixements de nivell de suficiència de català (nivell C1) de la Secretari de Política Lingüística de la Generalitat de Catalunya o dels reconeguts per aquesta com a equivalents, mitjançant la presentació del certificat acreditatiu corresponent o la superació de la prova prevista a la base sisena.
Tots els requisits s’han de complir el darrer dia de presentació de sol·licituds.
Tercera. Sol·licituds
1. Els/les aspirants que desitgin prendre part en el procés selectiu hauran de presentar en la forma que determina l’article 16, apartat 4, de la Llei 39/2015 d’1 d’octubre de procediment administratiu comú de les administracions públiques:
a) Al registre electrònic de l’Ajuntament de Solsona, que trobareu a l’adreça:
https://solsona.eadministracio.cat/catalog/tw/123d81ed-69f6-4dc7-8eea-0f12d04d9a3c
b) A les oficines de Correus.
c) A les oficines diplomàtiques o oficines consulars d’Espanya a l’estranger.
d) A les oficines d’assistència en matèria de registres.
e) Presencialment al Registre General de l’Ajuntament de Solsona (carrer del Castell, 20, 25280 Solsona, telèfon 973480050, horari dilluns de 8.30 a 19.00 hores, dimarts a divendres de 8.30 a 14.30 hores i l’últim dissabte de cada mes de 9.00 a 13.00 hores).
En el cas que la sol·licitud es presenti en alguna de les formes previstes en els apartats b), c) i d), s’haurà de trametre via fax (973482361) o via correu electrònic (recursos_humans@ajsolsona.cat) còpia de la sol·licitud degudament registrada.
2. El termini per a la presentació d’instàncies és de 20 dies hàbils comptats a partir de l’endemà de l’última publicació de l’anunci de la convocatòria al Diari Oficial de la Generalitat de Catalunya o al Butlletí Oficial de la Província de Lleida. Les bases també es publicaran al tauler d’edictes de l’Ajuntament i a la pàgina web municipal https://www.ajsolsona.cat/ca/l-ajuntament/ofertes-laborals.
3. Els/les aspirants han de satisfer la taxa de participació en concurs per places de l’Ajuntament de Solsona, que és de 20,00€, a la tresoreria municipal (IBAN ES60 2100 0081 9902 0000 0425). Es bonificarà als aspirants que acreditin ser DONO (demanant d’ocupació no ocupat). Aquest requisit serà validat per l’Ajuntament prèvia consulta al SOC.
4. Per ser admès/a en les proves selectives, a la sol·licitud s’ha de manifestar que es reuneixen totes i cadascuna de les condicions exigides a la base segona de la convocatòria han d’anar acompanyades d’un currículum vitae de l’aspirant, de fotocòpia del DNI, fotocòpia del títol acadèmic exigit a la base segona i la documentació acreditativa dels mèrits que s’al·leguin per a la fase de concurs. La documentació acreditativa dels mèrits al·legats s’haurà de presentar dins el termini de presentació de sol·licituds. En cas contrari no podrà ser valorada pel tribunal la qualificació i serà declarada extemporània.
Amb la presentació de la sol·licitud l’aspirant dona el seu consentiment al tractament de les dades de caràcter personal que són necessàries per prendre part en la convocatòria i per a la resta de tramitació del procés selectiu, així com la publicitat d’aquestes dades, d’acord amb la normativa vigent. Per exercir els drets d’accés, oposició, rectificació i cancel·lació els/les aspirants hauran de dirigir-se a l’Ajuntament de Solsona, carrer del Castell, 20 (25280) Solsona.
Quarta. Llista d'aspirants
Un cop finalitzat el termini de presentació de sol·licituds, l'Alcaldia dictarà resolució en el termini de màxim d’un mes, declarant aprovada la llista provisional d'admesos i exclosos. En l’esmentada resolució s’han d’indiciar el lloc on es troben exposades al públic les llistes completes certificades d’aspirants admesos i exclosos i s’ha de determinar el lloc, la data i l’hora de començament dels exercicis.
Aquesta resolució es publicarà al tauler d’anuncis de l’Ajuntament de Solsona i al web municipal https://www.ajsolsona.cat/ca/l-ajuntament/ofertes-laborals. En aquest últim mitjà, en aplicació de la Llei orgànica 3/2018, de 5 de desembre, de Protecció de Dades de Personals i garantia dels drets digitals, en la publicació l’aspirant realitzarà la recerca de la seva situació (admès o exclòs) identificant al document la numeració del registre d’entrada de la sol·licitud.
L’esmentada resolució també concedirà un termini de 10 dies per a esmenes o reclamacions possibles.
Les errades materials de fet es podran esmenar, en qualsevol moment, d’ofici o a petició de les persones interessades. Les al·legacions presentades seran resoltes en el termini màxim de quinze dies, transcorregut el qual, sense que s’hagi dictat resolució, les al·legacions s’entendran desestimades i es considerarà elevada a definitiva la llista d’aspirants admesos i exclosos i no caldrà tornar a publicar-la.
Cinquena. Tribunal qualificador
El tribunal qualificador es constituirà de la manera següent:
- President:
L’arquitecte municipal (titular).
Gerent de l’Ajuntament (substitut).
- Vocals:
1. Un membre designat per l’Escola d’Administració Pública de Catalunya (titular).
Membre designat per l’Escola d’Administració Pública de Catalunya (substitut).
2. La tècnica d’administració general de l’Ajuntament (titular).
La secretària actal. de l’Ajuntament (substituta).
- Secretaria:
La secretària actal. de l’Ajuntament (titular).
L’administrativa de l’àrea de Secretaria (substituta).
L’abstenció i la recusació dels membres del Tribunal serà de conformitat amb els articles 23 i 24 de la Llei 24/20115, d’1 d’octubre, de règim jurídic del sector públic.
En aquest cas la secretària actua amb veu i amb vot.
El tribunal ha d'estar integrat, a més, pels membres suplents respectius que han de ser designats conjuntament amb els titulars.
La designació del tribunal s'ha de fer pública al tauler d'anuncis de l’Ajuntament, com a mínim 15 dies abans de les proves.
El tribunal no es pot constituir ni actuar sense l'assistència de més de la meitat dels seus membres, titulars o suplents indistintament, a més de la del president o presidenta i del secretari o secretària o de les persones que els substitueixin.
Sisena. Procés de selecció
Els aspirants seran convocats en crida única, sent exclosos de l’oposició els qui no compareguin, excepte causa de força major degudament acreditada i lliurement apreciada pel Tribunal.
En qualsevol moment el Tribunal podrà requerir als opositors perquè acreditin la seva personalitat.
Els candidats hauran d’acudir proveïts del DNI o, en defecte d’això, passaport o permís de conduir.
6.1. Coneixements de llengua catalana
Per als aspirants que no acreditin tenir els coneixements de nivell de suficiència C1. Consistirà en realitzar exercicis de coneixements de suficiència de la llengua catalana (expressió escrita, comprensió lectora, expressió oral, gramàtica i vocabulari), corresponent al nivell C1. Es qualificarà amb apte o no apte.
Per realitzar aquestes proves, el tribunal ha de comptar amb l’assessorament de persones tècniques especialitzades en normalització lingüística.
6.2. Fase oposició (màxim 60 punts)
Prova pràctica
Consisteix a contestar, en un període màxim de dues hora, un o diversos casos pràctics per escrit, elaborats pel tribunal i que tindran relació amb el temari. Es podran consultar el text legal concordant en suport paper sense comentar. El tribunal podrà disposar que els aspirants llegeixin les respostes davant seu i els podrà sol·licitar els aclariments que consideri oportuns.
L’exercici és obligatori, i tindrà una qualificació màxima de 60 punts, quedant exclosos els/les aspirants que no assoleixin una puntuació mínima de 30 punts
6.3 Fase concurs (màxim 35 punts)
El tribunal valorarà els mèrits al·legats i acreditats documentalment pels aspirants dins el període de presentació de sol·licituds, d'acord amb el barem següent:
A. Treball desenvolupat. La puntuació màxima assolible per treball desenvolupat serà de 20 punts.
A.1. Per la capacitat i experiència acreditada en la realització de treballs d’arqueologia a l’administració local, a raó de ..............................................0,10 punts per treball o tasca realitzada, fins a un màxim de 10 punts.
A.2. Per la capacitat i experiència acreditada en la realització de treballs d’arqueologia en altres administracions públiques, a raó de ................... 0,07 punts per treball o tasca realitzada, fins a un màxim de 6 punts.
A.3. Per la capacitat i experiència acreditada en la realització de treballs d’arqueologia en el sector privat, a raó de ............................................... 0,05 punts per treball o tasca realitzada, fins a un màxim de 4 punts.
B. Formació professional i publicacions. Es puntuarà un màxim de 15 punts
B.1. Per l’assistència a accions formatives i congressos o similars que versin sobre matèries relaciones amb les funcions pròpies de lloc de treball objecte de la convocatòria impartides, organitzades o homologades per organismes públics, universitaris o col·legis professionals oficials, fins un màxim de 10 punts, acord amb el barems següent:
- Per cursos de durada inferior a 10 hores, per cada un ................... 0, 5 punts.
- Per cursos de 11 a 50 hores per cada un ........................................ 1,00 punt.
- Per cursos de 51 a 100 hores per cada un ...................................... 1,50 punts.
- Per cursos de durada superior a 100 hores per cada un ................ 3,00 punts.
Els aspirants hauran d’acreditar documentalment l’entitat organitzadora, la durada en hores i la denominació del curs.
Els cursos o accions formatives que no acreditin la seva durada, es consideraran cursos de durada inferior a 10 hores i tindran la puntuació de 0,5 punts cada curs.
B.2. Per publicacions realitzades sobre matèries relacionades amb les funcions pròpies del lloc de treball objecte de la convocatòria, siguin articles, estudis, itineraris, opuscles turístics, comunicacions, ponències o similars, a raó de 0,5 punts per publicació emesa, fins a un màxim de 5 punts.
6.4. Fase d’entrevista personal (màxim 5 punts)
El tribunal si ho considera necessari, pot acordar la realització d’una entrevista amb els aspirants, per a la concreció i en relació amb els mèrits acreditats, i valorar el coneixement de les funcions a desenvolupar i d’adaptació del seu perfil professional a la plaça.
La puntuació màxima de l’entrevista serà de 5 punts.
Setena. Qualificacions dels i les aspirants i proposta d’aspirant i nomenament
Un cop finalitzada la qualificació de les persones aspirants, el Tribunal farà pública en el tauler d’edictes de l’Ajuntament i al web municipal la relació d’aprovats/des per ordre de puntuació final. La persona que hagi obtingut la puntuació més alta serà proposada pel Tribunal per a la seva contractació.
En el cas que cap dels/les aspirants superi el procés selectiu, el tribunal qualificarà deserta la convocatòria.
L’òrgan competent procedirà a la formalització dels contractes prèvia acreditació de les condicions i capacitat i requisits exigits en la convocatòria.
Tingui’s en compte que fins que es formalitzi el contracte i s’incorpori al lloc de treball corresponent, l’aspirant no tindrà dret a percepció econòmica.
Vuitena. Constitució d’una borsa d’ocupació
Es constituirà una borsa d’ocupació amb les persones que superin el procés de selecció i no resultin contractes, a fi que pugui ser utilitzada en futures crides que poguessin resultar necessàries per cobrir vacants temporalment degudes a baixes per malaltia, maternitat, etc. La borsa serà ordenada segons la puntuació obtinguda.
La puntuació mínima per poder formar part de la corresponent borsa d’ocupació és la d’haver aconseguit un mínim de 30 punts en la fase d’oposició.
L’integrant de la borsa que obtingui un contracte de treball causarà baixa en la borsa, i una vegada que finalitzi el seu contracte de treball amb l’Ajuntament tornarà a causar alta en la borsa d’ocupació en el lloc de treball d’aquesta que li correspongui en relació amb els punts obtinguts.
La renúncia a un lloc de treball ofert suposarà la passada de l’aspirant a l’últim lloc de la borsa d’ocupació, tret que concorri una de les següents circumstàncies:
- Part, baixa per maternitat o situacions assimilades
- Malaltia greu que impedeixi l’assistència al treball, sempre que s’acrediti degudament.
- Exercici de càrrec públic representatiu que impossibiliti l’assistència al treball.
Aquesta borsa d’ocupació tindrà una vigència màxima de dos anys.
Novena. Incidències i impugnacions
El tribunal queda facultat per resoldre els dubtes que es presentin i per prendre els acords que calguin per garantir el funcionament correcte del procés selectiu.
En el no previst a les bases serà d'aplicació el Decret legislatiu 1/1997, de 31 d'octubre, pel qual s'aprova la Refosa en un text únic de la Llei de la funció pública de l'administració de la Generalitat de Catalunya, el Decret 214/1990, de 30 de juliol, pel qual s'aprova el Reglament del personal al servei de les entitats locals, el Text refós de la Llei de l'estatut bàsic de l'empleat públic, aprovat pel Reial decret legislatiu 5/2015, de 30 d'octubre, el Text refós de la Llei municipal i de règim local de Catalunya aprovat pel Decret legislatiu 2/2003, de 28 d'abril; la Llei 7/1985, de 2 d'abril, de bases del règim local; el Text refós de les disposicions legals vigents en matèria de règim local aprovat pel Reial decret legislatiu 781/1986, de 18 d'abril, i el Text refós de la Llei de l'estatut dels treballadors, aprovat per Reial decret legislatiu 2/2015, de 23 d'octubre.
Desena. Recursos
Contra les resolucions definitives i els actes de tràmit de l’alcalde, si aquests actes decideixen directament o indirectament els fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, les persones interessades podran interposar, potestativament, recurs de reposició en el termini d’un mes a comptar a partir de l’endemà de la seva publicació o notificació, davant de l’alcalde, o bé recurs contenciós administratiu d’acord amb l’article 46 de la Llei 29/1988, de 13 de juliol, reguladora de la jurisdicció contenciosa administrativa, en el termini de dos mesos a comptar a partir de l’endemà de la seva publicació o notificació, davant el Jutjat contenciós administratiu de Lleida.
Contra les resolucions definitives i els actes de tràmit del tribunal, si aquests últims decideixen directament o indirectament el fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, les persones interessades podran interposar en el termini d’un mes, a comptar a partir de l’endemà de la seva publicació o notificació, recurs d’alçada davant de l’alcalde.
Annex 1
Temari
- Llei 7/1985, de 2 d’abril, reguladora de les bases de règim local.
- Decret 179/1995, de 13 de juny, pel qual s’aprova el Reglament d’obres, activitats i serveis dels ens locals.
- Llei 39/2015 d’1 d’octubre de procediment administratiu comú de les administracions públiques.
- Llei 9/2017, de 8 de novembre, de contractes del sector públic.
- Llei 9/1993, de 30 de setembre, del patrimoni cultural català.
- Decret 336/1988, de 17 d’octubre, pel qual s’aprova el Reglament del patrimoni dels ens locals.
- Decret 78/2002, de 5 de març, del Reglament de protecció del patrimoni arqueològic i paleontològic.
- Pla d’Ordenació Urbanística Municipal (POUM) de Solsona.
- Pla Especial de Protecció del Nucli Antic de Solsona.


 

El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

